# data[].attributes.body
1. Tunnelmia kurssista
Odotan innolla esiintymistaidon kurssia. Tiedän, että esiintymistaidot ovat tärkeät tällä alalla ja ilman niitä ei pärjää. Hyvät viestintätaidot auttavat monissa tilanteissa.

2. Millainen viestijä olen?

Seitsemän vahvuuttani:
1. Olen hyvä kuuntelija
2. Osaan ottaa huomioon muut henkilöt
3. Osaan lukea ihmisiä. Olen oppinut myyntityön kautta soveltamaan viestintääni sopivaksi eri tilanteisiin ja eri henkilöille sopivaksi.
4. Olen positiivinen
5. Minulla on hyvä asenne esiintymistä kohtaan
6. Valmistaudun hyvin ennen esityksiä tai palavereita.
7. Osaan ottaa katsekontaktin yleisöön esiintymisen aikana.

Kolme heikkouttani/kehitettävää asiaa:
1. Minulla on maneereja esiintyessäni. Esimerkiksi haron hiuksiani.

2. Välillä ajatukseni katkeaa.

3. Haluaisin olla rohkeampi ja innostavampi esiintyjä

Olen esiintynyt paljon esimerkiksi messuilla, koulussa sekä viestinyt työpaikoilla. Ennen jännitin esiintymistä, mutta nykyään olen tottunut siihen.
Uskon esittämääni asiaan. Haluan valmistautua hyvin ennen esitystä, jotta kuulostan uskottavalta. Pienessä ryhmässä osaan osallistua keskusteluun, mutta usein saatan jäädä kuuntelemaan muita, jotta kaikki saavat esittää mielipiteensä ja osallistua keskusteluun.

Viestijänä haluaisin olla innostava ja rohkea. Haluaisin kehittyä myös improvisoinnissa.

Kehittämiskohde:
Innostuksen luominen yleisössä ja rohkeuden lisääminen esiintyessä

Tavoite:
Saada ihmisten mielenkiinto pysymään yllä koko esityksen ajan. Saada ihmiset innostumaan esittämästäni aiheesta.

Keinot: Panostaminen hyviin esiintymistyökaluihin. Esimerkiksi mielenkiintoinen video tai power point esityksen taustalla.
Valmistautuminen hyvään fiilikseen ennen esitystä. Lisää yleisön huomiointia esityksen aikana.

Aikataulu:
Aloitan heti harjoittelun. Ensimmäisen lukuvuoden jälkeen esiinnyn luontevammin ja innostavammin.

# data[].attributes.body
Esiintymisjännitys

Tunnilla keskustelimme, että millaisissa tilanteissa jännittää (eniten). Itse jännitän, jos tilanne on todella virallinen tai esitystä/puhetta on kuuntelemassa aiheen ammattilaisia, jotka arvioivat suoritustani.
Jos yleisö on iso tai siinä on paljon uusia ihmisiä niin se vaikuttaa minuun myös. Minulle luo paineita myös se, jos ennen omaa esitystä on muiden esityksiä niin omaa vuoroa odottaessa paineet kasvavat. Sellaisessa tilanteessa tulee helposti tunteita, että onko oma esitys sittenkään tarpeeksi hyvä ja alkaa vertaamaan itseään muihin.

Kun jännitän niin minua alkaa usein oksettaa ja suu kuivuu. Esityksen aikana puheeni nopeutuu ja saatan hukata ajatukseni jännityksestä johtuen.

Oma vinkkilista esiintymisjännitykseen

1. rentoutumisharjoitukset
Olen kokenut itselleni rentoutumisharjoitukset hyödylliseksi. Esimerkiksi hengitysharjoitukset auttavat tasaamaan hengitystä ja siten rauhoittumaan.

2. Riman alentaminen
Omaa rimaa tulisi alentaa, jotta ei olisi niin kovat paineet esiintymisestä.

3. Esiintymisen harjoittelu
Esitystä tulisi harjoitella etukäteen, jotta olisi mahdollisimman itsevarma ja luottavainen itseensä.

4. Riittävä lepo
Ennen esitystä tulisi olla levännyt, jotta tuntee olonsa pirteäksi.

5. Rentoutuminen ennen esitystä
Olen huomannut, että jos rentoudun ennen esiintymistä niin esitys menee paremmin.

6. Hymyile
Kun hymyilee yleisölle niin usein joku hymyilee takaisin ja siitä tulee hyvä fiilis.

7. Kirjoita muistilappuja
Olen todennut muistilaput hyödylliseksi.

8. Puhu hitaasti, rauhoitu
Kun puhuu hitaasti ja rauhallisesti niin puhe menee usein paremmin eikä unohda sanoja.

9.  asenne
Hyvä asenne esitystä kohtaan vähentää jännitystä.

10. Syö
Jos verensokerit ovat kohdallaan niin ei ala huimaamaan niin helposti

Lähteet:
http://www.yths.fi/terveystieto_ja_tutkimus/terveystietopankki/133/esiintymisjannitys

http://elaparemmin.fi/blogi/kun-puhuminen-jannittaa-10-tapaa-paasta-eroon-esiintymisjannityksesta/

https://www.hyvaterveys.fi/artikkeli/mieli/miten_paasen_eroon_esiintymisjannityksesta_nayttelija_sari_havas_neuvoo

# data[].attributes.body
Havainnollistaminen, jäsentäminen, kohdentaminen, vaikuttaminen ja perusteleminen

Kolmannella kerralla puhuimme kuinka esitystä tulisi muokata kohdeyleisölle sopivaksi. Opin, että yleisön mielenkiinnon herättämiseksi ja ylläpitämiseksi on monia asioita tehtävissä. Esimerkiksi tehokeinoja ja perustelukeinoja tulisi miettiä.  Kuulijoita pitäisi aina analysoida ennen esitystä. Pitäisi miettiä mm. mitä ennakkokäsityksiä yleisöllä on puhujaa ja aihetta liittyen, minkä ikäisiä ja minkälainen yleisö on.

Matt Cutts: Try something new for 30 days

1. puhumisen tavoite
Tavoitteena saada ihmiset kokeilemaan jotain uutta 30 päivän ajan.

2. suhtautuminen omaan aiheeseen
Puhuja oli innostunut omasta aiheestaan ja inspiroi yleisöä.

3. suhtautuminen omaan esiintyjän rooliin
Puhuja vaikutti itsevarmalta.

4. suhtautuminen yleisöön
Puhuja otti katsekontaktia yleisöön.

5. keinot tehdä asia ymmärrettäväksi
Puhuja näytti havainnollistavia kuvia.

6. keinot tehdä asia kiinnostavaksi
Puhuja käytti omia kokemuksia ja tunteitaan hyödyksi.

7. verbaalisen viestinnän tyypilliset
piirteet
Puhuja käytti taukoja puheessaan. Hän yritti sekä viihdyttää että inspiroida yleisöä. Puheessa oli paljon huumoria mukana.

8. nonverbaalisen viestinnän tyypilliset piirteet
Puhuja otti katsekontaktia yleisöön. Hän liikkui lavalla ja käytti käsiään. Hän myös vaihteli äänenvoimakkuutta ja -painoa.

9. Millaisen kokonaisarvion annat esiintymisestä?
Esiintyminen oli mielestäni kaiken kaikkiaan luontevaa ja sitä oli mukava katsoa. Mielenkiintoni säilyi koko puheen ajan. Puhuja käytti paljon hyviä tehokeinoja hyödykseen ja vaikutti, että hän oli valmistautunut puheeseen hyvin sekä miettinyt kohdeyleisöä.

https://www.ted.com/talks/matt_cutts_try_something_new_for_30_days

# data[].attributes.body
5 opittua asiaa puheista:

1. Yleisön mukaan ottaminen elävöittää

2. Konkreettiset vetoomukset ovat tehokkaita

3. Suuri määrä lukuja voi tehdä puheesta vaikeasti ymmärrettävän

4. Puhenopeuteen on tärkeää kiinnittää huomiota, koska liian nopeaa puhetta on hankala kuunnella

5. Huumoria kannattaa käyttää sellaisissa puheissa joihin se sopii

Vaikuttavan puheen itsearviointi

1. VALMISTAUTUMINEN

Paljonko aikaa käytin? Varasinko aikaa riittävästi?

Käytin valmistautumiseen aikaa yhden viikonlopun. Olisin voinut harjoitella puhetta peilin edessä vielä enemmän.

Miten valmistauduin asian, osallistujien ja olosuhteiden osalta?

Tein paljon taustatutkimusta aiheeseen liittyen ja olisinkin voinut pitää aiheesta vaikka tunnin pituisen esitelmän. Mietin etukäteen kuinka paljon kuulijat tietävät aiheesta.

Olinko selvillä tavoitteestani?

Tavoitteeni oli herättää yleisössä tunteita ja ajatuksia. Sekä saada aikaan muutosta heidän kuluttamisessaan.

Ennakoinko mahdollisia erimielisyyksiä?

En miettinyt erimielisyyksiä etukäteen.

Ennakoinko, miten aktivoin kuulijoita?

Mietin etukäteen, että aion kysyä yleisöltä pari kysymystä, jolla aktivoida heitä.

Olivatko vaikuttamisen ja elävöittämisen keinoni ajantasaisia ja kuulijoille sopivia?

Keinoni olivat mielestäni kuulijoille sopivia.

2. ESIINTYMINEN – perustuen 1. omiin havaintoihin videosta, 2. saatuun kirjalliseen palautteeseen (tuo esille mikä tulee mistäkin)

• Mitkä seikat onnistuivat?

Onnistuin mielestäni pitämään välillä hyviä taukoja. Puheen lopetus oli mielestäni onnistunut ja tunteita herättävä.

Missä olisin voinut tehdä toisin?

Katsottuani videon huomasin, että minulla oli hieman huono ryhti, kun pidin käsiä etupuolella yhdessä. Videosta huomasi, että puheen alussa minua jännitti ja pidin hartioitani korkealla.
Puheen edetessä kuitenkin rentouduin ja puheestani tuli luontevampaa.
Olisin voinut liikkua enemmän. Nyt seisoin paikallani ja keinuin edestakaisin sivuille päin, joka näytti hieman hassulta.

• 3. JÄLKEENPÄIN JA VAIKUTUKSET TULEVAAN

Millaiset olivat välittömät vaikutelmani tilanteesta?

Minua jännitti puhe todella paljon, koska kaikki luokkalaiset puhuivat etukäteen kuinka paljon heitä jännittää ja tuntui, että siitä tehtiin tosi iso ja ahdistava tilanne.

Millaiset olivat välittömät tunnereaktiot esiintymisen jälkeen?

Esiintymisen jälkeen minulle tuli olo, että puhe meni ihan hyvin, mutta olisin pystynyt parempaan, joten olisin tahtonut pitää puheen uudelleen. Tajusin myös, että jännitin ihan turhaan.

Syntyikö kuulijoiden kanssa keskustelua aiheesta esityksen jälkeen?

Keskustelimme puheestani muutamien kuuntelijoiden kanssa puheen jälkeen ja muutama sanoikin, että puhe oli saanut heille kylmiä väreitä aikaan.

Mitä opin tästä tilanteesta?

Opin, että puheeseen on tärkeä valmistautua kunnolla ja rentoutua ennen sitä. Ei kannata antaa muiden stressaamisen vaikuttaa itseensä vaan tulisi miettiä vain omaa suoritustaan ja taitojaan.
Opin myös, että kokemuksesta oppii ja ensi kerralla menee varmasti vielä paremmin.

Millä tavalla toimin ensi kerralla?

Ensi kerralla harjoittelen puhetta vielä enemmän peilin edessä ja opettelen puheen ulkoa. Yritän etten antaisi jännitykselle niin suurta valtaa.

# data[].attributes.body
5 opittua asiaa puheista:

1.  Kuvat olivat havainnollistavia ja auttoivat ymmärtämään kokonaisuuden

2. Liian pitkät ja ympäripyöreät aiheet olivat mielestäni tylsiä

3. pidin erityisesti siitä, kun yksi puhuja aloitti puheen kertomalla tarinan alkuun ja mielenkiinto heräsi heti siinä ja jäi odottamaan mikä aihe on

4. Omat kokemukset herättivät mielenkiintoa

5. Katsekontakti on tärkeä

Loppuarviointi

Olen oppinut todella paljon esiintymisestä kurssin aikana. Koulussa on ollut jo nyt paljon esityksiä, joissa olen päässyt käyttämään kurssin oppeja hyödyksi.

Tavoitteessani olen vasta hyvin alkutekijöillä ja harjoitusta vaaditaan vielä paljon tavoitteen saavuttamiseksi. Aion jatkaa tavoitteen saavuttamista. Otan opikseni saamastani yleisön ja  opettajan palautteesta